মঞ্জু ওয়ারিয়ার

মঞ্জু ওয়ারিয়ার(জন্ম: ১০ সেপ্টেম্বর ১৯৭৮) হলেন একজন ভারতীয় চলচ্চিত্র অভিনেত্রী ও নৃত্যশিল্পী। তিনি মূলতমালয়ালম চলচ্চিত্রেঅভিনয় করে থাকেন। তিনি মালয়ালম চলচ্চিত্রের অন্যতম সফল প্রধান অভিনেত্রী এবং তাকে মালয়ালম চলচ্চিত্রের সুপারস্টার হিসেবে অভিহিত করা হয়।
তার চলচ্চিত্রে অভিষেক ঘটে ১৭ বছর বয়সেসক্ষম(১৯৯৫) চলচ্চিত্রে অভিনয়ের মধ্য দিয়ে। তার অভিনীত উল্লেখযোগ্য চলচ্চিত্রগুলি হলতুবল কোট্টারম(১৯৯৬),সল্লাপম(১৯৯৬),এ পুজায়ুম কাডান্নু(১৯৯৬),কৃষ্ণগুডিইল ওরু প্রণয়কালাতু(১৯৯৭),প্রণয়বর্নাঙ্গল(১৯৯৮),কন্মদম(১৯৯৮),সামার ইন বেথলহেম(১৯৯৮),পত্রম(১৯৯৯),কান্নেজুতি পোট্টুম তোট্টু(১৯৯৯),হাউ ওল্ড আর ইউ?(২০১৪),সি/ও সায়রা বানু(২০১৭),উদাহরণম সুজাতা(২০১৭),আমি(২০১৮),ওড়িয়ান(২০১৮),লুসিফার(২০১৯), ওঅসুরন(২০১৯)। ওয়ারিয়ারকান্নেজুতি পোট্টুম তোট্টুচলচ্চিত্রে ভদ্রা চরিত্রে অভিনয়ের জন্যজাতীয় চলচ্চিত্র পুরস্কারেরবিশেষ উল্লেখ পুরস্কার লাভ করেন। এছাড়া তিনিএ পুজায়ুম কাডান্নুচলচ্চিত্রে অঞ্জলি চরিত্রে অভিনয়ের জন্য শ্রেষ্ঠ অভিনেত্রী বিভাগেকেরল রাজ্য চলচ্চিত্র পুরস্কারঅর্জন করেন এবং শ্রেষ্ঠ মালয়ালম অভিনেত্রী বিভাগে ছয়টিফিল্মফেয়ার পুরস্কার দক্ষিণঅর্জন করেন, যা এই বিভাগে সর্বাধিক বিজয়।
মঞ্জু ওয়ারিয়ার ১৯৭৮ সালের ১০ই সেপ্টেম্বরতামিলনাড়ুরকন্যাকুমারী জেলারনাগরকোবিলে জন্মগ্রহণ করেন।তার পিতা মাধবন ওয়ারিয়ার সুন্দরম ফাইন্যান্সের নাগরকোবিল আঞ্চলিক দপ্তরের হিসাবরক্ষক।তিনি নাগরকোবিলের ডুদি বালিকা বিদ্যালয়ে তার প্রাথমিক শিক্ষা সম্পন্ন করেন। তার পিতার পদোন্নতির পর তারাকেরলেচলে যান এবংকন্নুরেস্থায়ীভাবে বসবাস শুরু করেন। তিনি কন্নুরের চিন্ময় বিদ্যালয়ে পড়াশোনা করেন এবং পরে চোবা উচ্চ মাধ্যমিক বিদ্যালয়ে পড়াশোনা করেন।এরপর তিনি কন্নুরের শ্রী নারায়ণ কলেজ থেকে স্নাতক সম্পন্ন করেন। মঞ্জুর বড় ভাইমধু ওয়ারিয়ারএকজন অভিনেতা ও প্রযোজক।
১৯৯৫ সালে ১৭ বছর বয়সেসক্ষমচলচ্চিত্রে অভিনয়ের মধ্য দিয়ে তার চলচ্চিত্রে অভিষেক ঘটে। পরের বছর তিনি তার ভবিষ্যৎ স্বামী দিলীপের বিপরীতেসল্লাপম(১৯৯৬) চলচ্চিত্রে অভিনয় করেন। এই বছর তিনিএ পুজায়ুম কাডান্নুচলচ্চিত্রে অঞ্জলি চরিত্রে অভিনয়ের জন্য শ্রেষ্ঠ অভিনেত্রী বিভাগেকেরল রাজ্য চলচ্চিত্র পুরস্কারঅর্জন করেন। চলচ্চিত্রটি মোট তিনটি কেরল রাজ্য চলচ্চিত্র পুরস্কার লাভ করে।  এছাড়া মঞ্জু এই চলচ্চিত্রের জন্য শ্রেষ্ঠ মালয়ালম অভিনেত্রী বিভাগেফিল্মফেয়ার পুরস্কার দক্ষিণঅর্জন করেন।পরের বছর তিনিকলিয়াট্টমওআরাম তাম্পুরনচলচ্চিত্রে অভিনয় করে টানা দ্বিতীয় বারের মত শ্রেষ্ঠ মালয়ালম অভিনেত্রী বিভাগে ফিল্মফেয়ার পুরস্কার দক্ষিণ অর্জন করেন।কন্মদম(১৯৯৮) চলচ্চিত্রে তিনিমোহনলালেরবিপরীতে ভানুমতি নামে একজন বদমেজাজি কামারের চরিত্রে অভিনয় করেন। এতে অভিনয় করে তিনি তার তৃতীয় শ্রেষ্ঠ মালয়ালম অভিনেত্রী বিভাগে ফিল্মফেয়ার পুরস্কার দক্ষিণ লাভ করেন। একই বছরদয়া(১৯৯৮) চলচ্চিত্রে তাকে একজন ছদ্মবেশী পুরুষের চরিত্রে দেখা যায়।পত্রম(১৯৯৯) চলচ্চিত্রে তার অভিনীত প্রবল আত্মবিশ্বাসী দেবিকা চরিত্রটি দর্শকদের কাছে জনপ্রিয়তা লাভ করে। এই কাজের জন্য তিনি টানা চতুর্থবারের মত শ্রেষ্ঠ মালয়ালম অভিনেত্রী বিভাগে ফিল্মফেয়ার পুরস্কার দক্ষিণ লাভ করেন।অভিনয় থেকে দীর্ঘ বিরতি নেওয়ার পূর্বে তার অভিনীত শেষ চলচ্চিত্র ছিলকান্নেজুতি পোট্টুম তোট্টু(১৯৯৯)। এই চলচ্চিত্রে ভদ্রা চরিত্রে অভিনয়ের জন্য তিনিজাতীয় চলচ্চিত্র পুরস্কারেরশ্রেষ্ঠ অভিনেত্রীবিভাগে মনোনয়ন লাভ করেন, কিন্তুশাবানা আজমিরনিকট হেরে যান, এবং অভিনয়ের জন্য বিশেষ উল্লেখ পুরস্কার লাভ করেন।
তিনি ২০১৪ সালে রোশান অ্যান্ড্রুজেরহাউ ওল্ড আর ইউ?চলচ্চিত্র দিয়ে অভিনয়ে ফিরে আসেন। তিনি এতে কর বিভাগে ইউডি কেরানি নিরুপমা রাজীব চরিত্রে অভিনয় করেন। চলচ্চিত্রটি সমালোচকদের নিকট থেকে ইতিবাচক পর্যালোচনা লাভ করে ও দর্শকেরাও পছন্দ করে এবং কেরল বক্স অফিসে ব্লকবাস্টার হিট তকমা লাভ করে।ওয়ারিয়ার এই চলচ্চিত্রে অভিনয়ের জন্য শ্রেষ্ঠ মালয়ালম অভিনেত্রী বিভাগে ফিল্মফেয়ার পুরস্কার দক্ষিণ ওদক্ষিণ ভারতীয় আন্তর্জাতিক চলচ্চিত্র পুরস্কারসহএকাধিক পুরস্কার অর্জন করেন। এছাড়া এই চলচ্চিত্র থেকে অনুপ্রাণিত হয়ে তিনি অনেক জৈব কৃষির সম্পর্কিত কর্মের শুভেচ্ছাদূত নিয়োজিত হন। তার পরের চলচ্চিত্র ছিল সত্যন অন্তিকাডেরইন্নুম ইপ্পোজুম, যাতে তিনি ১৭ বছর পর মোহনলালের বিপরীতে অভিনয় করেন।এরপর তিনিরিমা কলিঙ্গলেরসাথে আশিক আবুররানী পদ্মিনী(২০১৫) চলচ্চিত্রে অভিনয় করেন। চলচ্চিত্রটিএন্ন নিন্ট মোধিনওঅমর আকবর অ্যান্টনিচলচ্চিত্রের সাথে প্রতিযোগিতা করে বক্স অফিসে তেমন সুবিধা করতে পারেনি। ২০১৫ সালে তার শেষ চলচ্চিত্র ছিলজো অ্যান্ড দ্য বয়। ২০১৬ সালে তার প্রথম চলচ্চিত্র ছিল রাজেশ পিল্লাইয়েরবেট্টা, এতে তিনি একজন পুলিশ কর্মকর্তার চরিত্রে অভিনয় করেন। চলচ্চিত্রটি বক্স অফিসে সফল হয় এবং ওয়ারিয়ার তার চরিত্রের জন্য একাধিক পুরস্কার ও মনোনয়ন লাভ করেন।
২০১৯ ওয়ারিয়ারের কর্মজীবনের মাইলফলক বছর। এই বছরে তিনি তিনটি চলচ্চিত্রে অভিনয় করেন এবং তিনটি চলচ্চিত্রই ব্যবসায়িক ও সমালোচক দৃষ্টিকোণ থেকে সফল হয়। ২০১৯ সালে মুক্তিপ্রাপ্ত তার প্রথম চলচ্চিত্র জনপৃথ্বীরাজ সুকুমারনেরপরিচালিত প্রথম চলচ্চিত্রলুসিফার। এতে তিনি প্রধান চরিত্রমোহনলালও পার্শ্ব চরিত্র পৃথ্বীরাজ সুকুমারন,বিবেক ওবেরয়,টোভিনো টমাসওইন্দ্রজিৎ সুকুমারনেরসাথে অভিনয় করেন। এই চলচ্চিত্রে তার অভিনয় সমালোচক ও দর্শকদের দৃষ্টিতে সাম্প্রতিককালের অন্যতম শক্তিশালী চরিত্র বলে বিবেচিত হয়েছে। সৌম্য রাজেন্দ্রন তার পর্যালোচনায় ওয়ারিয়ার সম্পর্কে মন্তব্য করেন, "মঞ্জু ওয়ারিয়ার খুবই অভিব্যক্তিপূর্ণ চেহারার আশির্বাদপুষ্ট, এবং যখন তিনি বিচলিত হন তার নাসারন্ধ্রের কম্পনও স্পষ্ট দেখা যায়।"মঞ্জুষা রাধাকৃষ্ণনগালফ নিউজ-এ তার পর্যালোচনায় লিখেন, "একজন রাজনীতিকের হটাৎ মৃত্যুতে তার শোকার্ত কন্যার চরিত্রে মালয়ালি প্রতিভাধর মঞ্জু ওয়ারিরের কাজ একদম খাঁটি সোনা। উদ্বিগ্ন মা ও স্ত্রী প্রিয়দর্শিনী চরিত্রে ওয়ারিয়ারের কাজ হৃদয়বিদারক। সীমিত সময়েই তিনি ভঙ্গুরতা ও তেজদীপ্তির শিখরে পৌঁছান।"ধনুষেরবিপরীতেঅসুরনচলচ্চিত্রের মধ্য দিয়ে তারতামিল চলচ্চিত্রেঅভিষেক ঘটে। এই বছরের তার তৃতীয় চলচ্চিত্র ছিলপ্রতি পুভনকোলি(২০১৯)। এতে তিনি একজন যৌন হামলার শিকার চরিত্রে অভিনয় করে সমাদৃত হন। বারাদ্বজ রঙ্গন তার পর্যালোচনায় লিখেন, "এটি মঞ্জু ওয়ারিয়ারের চলচ্চিত্র। তিনি কয়েক সেকেন্ডের মধ্যেই অবিশ্বাস, লজ্জা ও ক্রোধ দেখাবেন। চূড়ান্তভাবে এই ক্রোধ রয়ে যাবে।"আন্না এমএম ভেট্টিকাড ছবিটিকে ২.৫/৫ তারকা দিয়ে লিখেন, "এটি ওয়ারিয়ারের পর্দা উপস্থিতি ও অভিনয় এবং উন্নি ও পরিচালক রোশান অ্যান্ড্রুজের নারীদের প্রতি খাঁটি দৃষ্টিভঙ্গির মানদণ্ড, কিছু ভুলত্রুটি সত্ত্বেওপ্রতি পুভনকোলিআকর্ষনীয় চলচ্চিত্র।"বিশাল মেনন তার পর্যালোচনায় লিখেন, "প্রতি পুভনকোলিওঅসুরনআমাদের স্মরণ করিয়ে দেয় আর কেউ মঞ্জু ওয়ারিয়ারের মত ক্রোধের অভিনয় করতে পারবে না।"